
PARLAMENTUL ROMÂNIEI

CAMERA DEPUTAŢILOR
COMISIA JURIDICĂ,

DE DISCIPLINĂ ŞI IMUNITĂŢI

Bucureşti,  14.03.2001

Nr. 48

RAPORT

asupra proiectului de Lege privind extrădarea


În conformitate cu prevederile art.89  din Regulamentul Camerei Deputaţilor, Comisia juridică, de disciplină şi imunităţi a fost sesizată, cu dezbaterea în fond a proiectului de Lege privind extrădarea, trimis cu adresa nr.48 din 6 februarie 2001, înregistrată sub nr.238/XVIII/11 din 6 februarie 2001. 



Proiectul de lege face parte din priorităţile Guvernului şi a fost adoptat de Senat în sesiunea extraordinară din perioada 8 – 19 ianuarie 2001, cu respectarea prevederilor art.74 alin.(2) din Constituţia României, fiind susţinut de Ministerul Justiţiei.



Consiliul Legislativ a avizat favorabil proiectul de lege, conform avizului nr.830 din 14 august 2000. 



Cu adresele nr.XVIII/13/48/14 februarie 2001 şi nr.48/14 februarie 2001, Comisia pentru politică externă şi Comisia pentru apărare, ordine publică şi siguranţă naţională au avizat favorabil proiectul de lege.



Potrivit prevederilor art.57 din Regulamentul Camerei Deputaţilor, membrii comisiei au dezbătut proiectul de lege în şedinţa din ziua de 14  martie 2001.  



În urma examinării acestuia,  a amendamentelor formulate în scris şi a celor prezentate oral în timpul dezbaterilor, membrii comisiei au hotărât, cu majoritate de voturi, ca proiectul de Lege privind extrădarea să fie supus spre dezbatere  şi adoptare plenului Camerei Deputaţilor cu următoarele amendamente admise de comisie:

Nr.

crt.

Articolul

(text iniţial)

Text adoptat de comisie

(autorul amendamentului)
Motivare

0.

1.

2.
3.

1.
   Obligaţia de a extrăda
Art.1 – (1) România acceptă să predea, la cererea de extrădare a unui alt stat, în condiţiile prevăzute de prezenta lege, persoanele aflate pe teritoriul său şi care sunt urmărite penal sau trimise în judecată pentru o infracţiune ori căutate în vederea executării unei pedepse de către autorităţile judiciare ale statului străin solicitant.


   Obligaţia de a extrăda
Art.1 – (1) România acceptă să predea, la cererea de extrădare a unui alt stat, în condiţiile prevăzute de prezenta lege, persoanele aflate pe teritoriul său şi care sunt urmărite penal sau trimise în judecată pentru o infracţiune ori căutate în vederea executării unei pedepse de către autorităţile judiciare ale statului solicitant.

Dl. deputat Ştefan Cazimir


Pentru evitarea pleonasmului.

2.

Art.1 – (2) Prevederile prezentei legi se aplică deopotrivă în cazul măsurilor de siguranţă. În sensul prezentei legi, expresia măsuri de siguranţă desemnează orice măsură privativă de libertate care a fost dispusă pentru completarea sau pentru înlocuirea unei pedepse printr-o hotărâre penală. Se vor avea în vedere prevederile art.113 şi 114 din Codul penal.

Art.1 – (2) Prevederile prezentei legi se aplică deopotrivă în cazul măsurilor de siguranţă. În sensul prezentei legi, expresia măsuri de siguranţă desemnează orice măsură privativă de libertate care a fost dispusă pentru completarea sau pentru înlocuirea unei pedepse printr-o hotărâre penală. 

Dl. deputat  Emil Boc
Măsura de siguranţă vizată de art.113 Cod penal – obligarea la tratament medical – nu este o măsură privativă de libertate, deci nu se încadrează în definiţia din alin.2, fraza I.

3.
Declaraţia de reciprocitate
Art.3 – (1) Declaraţia de reciprocitate dată de statul străin solicitant, în lipsă de convenţie internaţională, în vederea obţinerii extrădării, poate produce efecte în România numai după ratificarea prin lege a înţelegerii negociate între cele două state, în conformitate cu normele general admise ale dreptului internaţional în materie.



Art.3 – (1) Declaraţia de reciprocitate dată de statul solicitant, în lipsă de convenţie internaţională, în vederea obţinerii extrădării, poate produce efecte în România numai după ratificarea prin lege a înţelegerii negociate între cele două state, în conformitate cu normele general admise ale dreptului internaţional în materie.

Dl. deputat Ştefan Cazimir
Pentru evitarea pleonasmului.



CAPITOLUL II

Condiţii pentru extrădare

Secţiunea 1

Condiţii privitoare la persoană






4.
Persoane supuse extrădării
Art.4 – Sunt supuse extrădării persoanele a căror predare este solicitată de către un alt stat unde sunt urmărite penal sau trimise în judecată pentru săvârşirea unei infracţiuni ori sunt căutate în vederea executării unei pedepse penale.


Persoane supuse extrădării
Art.4 – Sunt supuse extrădării persoanele a căror predare este solicitată de către un alt stat unde sunt urmărite penal sau trimise în judecată pentru săvârşirea unei infracţiuni ori sunt căutate în vederea executării unei sancţiuni penale.

Dl. deputat Ion Neagu
În art.1 alin.2 se precizează că prevederile prezentei legi se aplică şi măsurilor de siguranţă, condiţii în care formularea din proiectul de lege ar fi restrictivă, deoarece în cuprinsul art.53 Cod penal nu sunt asimilate şi măsurile de siguranţă.

5.
Persoane exceptate
Art.5 – (1) Nu vor fi extrădaţi de către România:

a) cetăţenii români;

b) persoanele cărora li s-a acordat dreptul de azil în România;

c) persoanele străine care se bucură în România de imunitate de jurisdicţie, în condiţiile şi limitele conferite prin convenţii sau alte înţelegeri internaţionale;

d) persoanele străine citate din străinătate în vederea audierii ca părţi, martori sau experţi în faţa unei autorităţi judiciare române solicitante, în limitele imunităţilor conferite prin convenţie internaţională.


Persoane exceptate
Art.5 – (1) Nu pot fi extrădaţi de către România:

a) cetăţenii români;

b) persoanele cărora li s-a acordat dreptul de azil în România;

c) persoanele străine care se bucură în România de imunitate de jurisdicţie, în condiţiile şi limitele conferite prin convenţii sau alte înţelegeri internaţionale;

d) persoanele străine citate din străinătate în vederea audierii ca părţi, martori sau experţi în faţa unei autorităţi judiciare române solicitante, în limitele imunităţilor conferite prin convenţie internaţională.

Dl. deputat Stefan Cazimir
1. Pentru acurateţe lexicală.

2. Pentru respectarea normelor de tehnică legislativă.

6.

Art.5 - (2) Extrădarea oricărui alt străin poate fi refuzată sau amânată, dacă predarea acestuia este susceptibilă a avea consecinţe de o gravitate deosebită pentru el, în special datorită vârstei sau stării sale de sănătate. În caz de refuz al extrădării, prevederile art.7 alin.1 se aplică în mod corespunzător, iar în caz de amânare a extrădării, prescripţia acţiunii publice sau a executării pedepsei se suspendă.



Art.5 - (2) Extrădarea oricărui alt străin poate fi refuzată sau amânată, dacă predarea acestuia este susceptibilă a avea consecinţe de o gravitate deosebită pentru el, în special din cauza vârstei sau a stării sale de sănătate. În caz de refuz al extrădării, prevederile art.7 alin.1 se aplică în mod corespunzător, iar în caz de amânare a extrădării, prescripţia acţiunii publice sau a executării pedepsei se suspendă.

Dl. deputat Ştefan Cazimir
Pentru acurateţe lexicală.

7.
Data imunităţii extrădării
Art.6 – Calitatea de cetăţean român sau de refugiat politic în România se apreciază la data hotărârii asupra extrădării. Dacă această calitate este recunoscută între data hotărârii şi data avută în vedere pentru predare, se va da o nouă hotărâre în cauză.
Data imunităţii extrădării
Art.6 – Calitatea de cetăţean român sau de refugiat politic în România se apreciază la data hotărârii asupra extrădării. Dacă această calitate este recunoscută între data hotărârii şi data avută în vedere pentru predare, se va pronunţa  o nouă hotărâre în cauză.

Dispoziţiile art.461 lit.d) din Codul de procedură penală se aplică în mod corespunzător.

Domnii deputaţi: Emil Boc, Cornel Bădoiu şi Ştefan Cazimir.


Pentru indicarea corectă a temeiului de drept şi a procedurii ce se aplică în cazul formulării unor eventuale contestaţii.

8.
Obligaţii în cazul neextrădării
Art.7 – (1) Refuzul extrădării propriului cetăţean ori al refugiatului politic obligă statul român solicitat ca, la cererea statului solicitant, să supună cauza autorităţilor sale judiciare competente, astfel încât să se poată exercita urmărirea penală şi judecata, dacă este cazul. În acest scop, statul solicitant ar urma să transmită gratuit Ministerului Justiţiei al României dosarele, informaţiile şi obiectele privind infracţiunea. Statul solicitant va fi informat despre rezultatul cererii sale.


Obligaţii în cazul neextrădării
Art.7 – (1) Refuzul extrădării propriului cetăţean ori a refugiatului politic obligă statul român ca, la cererea statului solicitant, să supună cauza autorităţilor sale judiciare competente, astfel încât să se poată exercita urmărirea penală şi judecata, dacă este cazul. În acest scop, statul solicitant ar urma să transmită gratuit Ministerului Justiţiei al României dosarele, informaţiile şi obiectele privind infracţiunea. Statul solicitant va fi informat despre rezultatul cererii sale.

Dl. deputat Ştefan Cazimir
1. Pentru acurateţe gramaticală.

2. Pentru evitarea pleonasmului.





Secţiunea 2

Condiţii privitoare la fapte




9.
Dubla incriminare
Art.8 – (1) Extrădarea poate fi admisă numai dacă fapta pentru care este învinuită sau a fost condamnată persoana a cărei extrădare se cere este prevăzută ca infracţiune atât de legea statului solicitant cât şi de legea statului solicitat.


Dubla incriminare
Art.8 – (1) Extrădarea poate fi admisă numai dacă fapta pentru care este învinuită sau a fost condamnată persoana a cărei extrădare se cere este prevăzută ca infracţiune atât de legea statului solicitant, cât şi de legea statului solicitat.

Dl. deputat Ştefan Cazimir
Pentru acurateţe gramaticală.

10.
Infracţiuni politice
Art.9 – (1) Extrădarea nu se va acorda, dacă infracţiunea pentru care este cerută este considerată de statul solicitat ca infracţiune politică sau ca faptă conexă unei asemenea infracţiuni.


Infracţiuni politice
Art.9 – (1) Extrădarea nu se acordă, dacă infracţiunea pentru care este cerută este considerată de statul solicitat ca infracţiune politică sau ca faptă conexă unei asemenea infracţiuni.

Dl. deputat Ştefan Cazimir
Pentru acurateţe gramaticală.

11.

Art.9 – (2) Aceeaşi regulă se va aplica, dacă statul solicitat are motive temeinice de a crede că cererea de extrădare motivată printr-o infracţiune de drept comun a fost prezentată în vederea urmăririi sau pedepsirii unei persoane pentru considerente de rasă, de religie, de naţionalitate sau de opinii politice ori că situaţia acestei persoane riscă să fie agravată pentru unul sau altul dintre aceste motive.



Art.9 – (2) Aceeaşi regulă se aplică, dacă statul solicitat are motive temeinice de a crede că cererea de extrădare motivată printr-o infracţiune de drept comun a fost prezentată în vederea urmăririi sau pedepsirii unei persoane din considerente de rasă, de religie, de naţionalitate sau de opinii politice ori că situaţia acestei persoane riscă să fie agravată pentru unul sau altul dintre aceste motive.

Dnii deputaţi  Ştefan Cazimir şi Emil Boc
Pentru acurateţe gramaticală.

12.

 Art.9 – (4) Tot astfel, nu vor fi considerate infracţiuni politice:

a) crimele împotriva umanităţii prevăzute de Convenţia pentru prevenirea şi reprimarea crimei de genocid, adoptată la 9 decembrie 1948 de Adunarea Generală a Naţiunilor Unite;

b) infracţiunile prevăzute la art.50 al Convenţiei de la Geneva din 1949 pentru îmbunătăţirea soartei răniţilor şi bolnavilor din forţele armate în campanie, la art.51 al Convenţiei de la Geneva din 1949 pentru îmbunătăţirea soartei răniţilor, bolnavilor şi naufragiaţilor forţelor armate maritime, la art.130 al Convenţiei de la Geneva din 1949 cu privire la tratamentul prizonierilor de război şi la art.147 al Convenţiei de la Geneva din 1949 cu privire la protecţia persoanelor civile în timp de război;

c) orice violări analoge ale legilor războiului, aplicabile la data intrării în vigoare a Protocolului adiţional la Convenţia europeană de extrădare şi a cutumelor războiului existente în acel moment, care nu sunt deja prevăzute de dispoziţiile din Convenţiile de la Geneva, menţionate la lit.b).



Art.9 – (4) Tot astfel, nu sunt considerate infracţiuni politice:

a) crimele împotriva umanităţii prevăzute de Convenţia pentru prevenirea şi reprimarea crimei de genocid, adoptată la 9 decembrie 1948 de Adunarea Generală a Naţiunilor Unite;

b) infracţiunile prevăzute la art.50 al Convenţiei de la Geneva din 1949 pentru îmbunătăţirea soartei răniţilor şi bolnavilor din forţele armate în campanie, la art.51 al Convenţiei de la Geneva din 1949 pentru îmbunătăţirea soartei răniţilor, bolnavilor şi naufragiaţilor forţelor armate maritime, la art.130 al Convenţiei de la Geneva din 1949 cu privire la tratamentul prizonierilor de război şi la art.147 al Convenţiei de la Geneva din 1949 cu privire la protecţia persoanelor civile în timp de război;

c) orice violări similare ale legilor războiului, aplicabile la data intrării în vigoare a Protocolului adiţional la Convenţia europeană de extrădare şi a cutumelor războiului existente în acel moment, care nu sunt prevăzute de dispoziţiile din Convenţiile de la Geneva, menţionate la lit.b).

 Dnii. deputaţi Ionel Olteanu şi Ştefan Cazimir.
Pentru respectarea normelor de tehnică legislativă.

1. Pentru acurateţe gramaticală.

2. Pentru acurateţe lexicală.

13.

Art.9 – (5) De asemenea, în legătură cu cerinţele extrădării între statele părţi la Convenţia europeană pentru reprimarea terorismului, infracţiunile menţionate la art.1 şi 2 din acea convenţie pot să nu fie considerate, de la caz la caz, ca infracţiuni politice sau ca infracţiuni conexe la asemenea infracţiuni ori ca infracţiuni inspirate de mobiluri politice. În cazul în care România optează, în asemenea situaţii, pentru soluţia de refuz al extrădării, va supune cauza fără nici o excepţie şi fără întârziere nejustificată autorităţilor sale competente să exercite acţiunea penală şi se obligă să ia în considerare, în mod corespunzător, în momentul calificării infracţiunii, gravitatea deosebită a acesteia, mai ales dacă:

a) a creat un pericol colectiv pentru viaţa, integritatea corporală sau libertatea persoanelor;      

   sau
b) a adus atingere unor persoane străine de mobilurile care au determinat-o; 

            ori

c) s-au folosit mijloace crude sau perfide pentru comiterea ei.



Art.9 – (5) De asemenea, în legătură cu cerinţele extrădării între statele părţi la Convenţia europeană pentru reprimarea terorismului, infracţiunile menţionate la art.1 şi 2 din  convenţie pot să nu fie considerate, de la caz la caz, ca infracţiuni politice sau ca infracţiuni conexe la asemenea infracţiuni ori ca infracţiuni inspirate de mobiluri politice. În cazul în care optează, în asemenea situaţii, pentru soluţia de refuz a extrădării, România  va supune cauza,  fără nici o excepţie şi fără întârziere nejustificată, autorităţilor sale competente să exercite acţiunea penală,  dacă:

a) a creat un pericol colectiv pentru viaţa, integritatea corporală sau libertatea persoanelor;    

b) a adus atingere unor persoane străine de mobilurile care au determinat-o; 

c) s-au folosit mijloace crude sau perfide pentru comiterea ei.

Dl. deputat Emil Boc şi Ştefan Cazimir
1.Pentru ameliorarea topicii.

2. S-a eliminat parţial textul întrucât la judecarea infracţiunii instanţa are în vedere gravitatea acesteia, deci nu este necesară o astfel de precizare într-o lege specială.

14.

Art.9 – (6) Prevederile alineatului 5 se aplică în mod corespunzător în situaţia faptelor de conspiraţie sau asociere în vederea săvârşirii de infracţiuni dacă asemenea forme de asociere constituie una sau mai multe infracţiuni menţionate la articolele 1 sau 2 din Convenţia europeană pentru reprimarea terorismului sau dacă asocierea de tip terorist se referă la infracţiuni din domeniul traficului de droguri sau altor forme de crimă organizată.



Art.9 – (6) Prevederile alin. 5 se aplică în mod corespunzător în situaţia faptelor de conspiraţie sau asociere în vederea săvârşirii de infracţiuni dacă asemenea forme de asociere constituie una sau mai multe infracţiuni menţionate la articolele 1 sau 2 din Convenţia europeană pentru reprimarea terorismului sau dacă asocierea de tip terorist se referă la infracţiuni din domeniul traficului de droguri sau al altor forme de crimă organizată.

Dl. deputat Ştefan Cazimir


Pentru respectarea normelor de tehnică legislativă.

15.

Art.9 – (8) Aplicarea prezentului articol nu va afecta obligaţiile pe care statul român le-a asumat sau le va asuma potrivit oricărei alte convenţii internaţionale cu caracter multilateral.



Art.9 – (8) Aplicarea prezentului articol nu afectează obligaţiile pe care statul român le-a asumat sau le va asuma potrivit oricărei alte convenţii internaţionale cu caracter multilateral.

Dl. deputat Ştefan Cazimir.


Pentru respectarea normelor de tehnică legislativă.

16.
Infracţiuni militare
Art.10 – Extrădarea motivată de infracţiuni militare, care nu constituie infracţiuni de drept comun, este exclusă din câmpul de aplicare al prezentei legi.
Infracţiuni militare
Art.10 – Extrădarea motivată de infracţiuni militare, care nu constituie infracţiuni de drept comun, este exclusă din câmpul de aplicare a prezentei legi.

Dl. deputat Ştefan Cazimir


    Pentru acurateţe gramaticală.

17.
Infracţiuni fiscale
Art.11 – (1) În materie de taxe şi impozite, de vamă şi de schimb valutar, extrădarea va fi acordată între statele părţi la Convenţia europeană de extrădare şi la protocoalele sale, potrivit dispoziţiilor acestor înţelegeri internaţionale, pentru fapte la care corespund conform legii, statului solicitat, infracţiuni de aceeaşi natură.


Infracţiuni fiscale
Art.11 – (1) În materie de taxe şi impozite, de vamă şi de schimb valutar, extrădarea va fi acordată între statele părţi la Convenţia europeană de extrădare şi la protocoalele sale, potrivit dispoziţiilor acestor înţelegeri internaţionale, pentru fapte la care corespund conform legii statului solicitat, infracţiuni de aceeaşi natură.

Dl. deputat Ştefan Cazimir


Pentru acurateţe gramaticală.

18.

Art.11 – (2) Extrădarea nu va putea fi refuzată pentru motivul că legislaţia statului solicitat nu impune acelaşi tip de taxe sau impozite ori nu cuprinde acelaşi tip de reglementare în materie de taxe şi impozite, de vamă sau de schimb valutar ca legislaţia statului solicitant.

Art.11 – (2) Extrădarea nu poate fi refuzată pentru motivul că legislaţia statului solicitat nu impune acelaşi tip de taxe sau impozite ori nu cuprinde acelaşi tip de reglementare în materie de taxe şi impozite, de vamă sau de schimb valutar ca legislaţia statului solicitant.

Dl. deputat Ştefan Cazimir


Pentru respectarea normelor de tehnică legislativă.



Secţiunea 3

Condiţii privitoare la pedeapsă






19.
Gravitatea pedepsei
Art.12 – Extrădarea va fi cerută şi, respectiv, acordată de România, în vederea urmăririi sau judecării, numai pentru fapte a căror săvârşire atrage, potrivit legislaţiei statului solicitant şi a celei a statului solicitat, o pedeapsă privativă de libertate mai mare de doi ani ori o pedeapsă mai severă, iar, în vederea executării unei pedepse penale, numai dacă sancţiunea privativă de libertate este mai mare de un an ori mai severă.



Art.12 – Extrădarea este cerută şi, respectiv, acordată de România, în vederea urmăririi sau judecării, numai pentru fapte a căror săvârşire atrage, potrivit legislaţiei statului solicitant şi a celei a statului solicitat, o pedeapsă privativă de libertate mai mare de doi ani, iar  în vederea executării unei sancţiuni penale, numai dacă aceasta este mai mare de un an.

Domnii deputaţi: Ion Neagu, Cornel Bădoiu şi Ştefan Cazimir.
1. Pentru acurateţe gramaticală. 

2. Pentru corelarea textului cu modificările efectuate  la art.4.

20.
Pedeapsa capitală
Art.13 – Dacă fapta pentru care se cere extrădarea este pedepsită cu moartea de către legea statului străin solicitant, extrădarea nu va putea fi acordată decât cu condiţia ca statul solicitant să dea asigurări considerate ca îndestulătoare de către statul român solicitat că pedeapsa capitală nu se va executa, urmând a fi comutată.


Pedeapsa capitală
Art.13 – Dacă fapta pentru care se cere extrădarea este pedepsită cu moartea de către legea statului solicitant, extrădarea nu va putea fi acordată decât cu condiţia ca statul respectiv să dea asigurări considerate ca îndestulătoare de către statul român că pedeapsa capitală nu se va executa, urmând a fi comutată.

Dl. deputat Ştefan Cazimir


Pentru evitarea pleonasmului.

Pentru acurateţe lexicală.



Secţiunea 4

Condiţii privitoare la competenţă




21.
Locul săvârşirii infracţiunii
Art.15 – (2) Când infracţiunea, motivând cererea de extrădare, a fost săvârşită în afara teritoriului statului solicitant, extrădarea va putea fi refuzată numai dacă legislaţia statului român solicitat nu autorizează urmărirea unei infracţiuni de acelaşi fel, săvârşită în afara teritoriului său, ori nu autorizează extrădarea pentru infracţiunea care face obiectul cererii.

Art.15 – (2) Când infracţiunea, motivând cererea de extrădare, a fost săvârşită în afara teritoriului statului solicitant, extrădarea va putea fi refuzată numai dacă legislaţia statului român nu autorizează urmărirea unei infracţiuni de acelaşi fel, săvârşită în afara teritoriului său, ori nu autorizează extrădarea pentru infracţiunea care face obiectul cererii.

Dl. deputat Ştefan Cazimir
Pentru evitarea pleonasmului.



Secţiunea 5

Condiţii privitoare la procedură




22.
Urmăriri în paralel
Art.16 – (1) Statul român solicitat poate refuza să extrădeze o persoană reclamată, dacă aceasta se află şi sub urmărirea autorităţilor judiciare române pentru fapta sau faptele în legătură cu care se cere extrădarea.


Urmăriri în paralel
Art.16 – (1) Statul român poate refuza să extrădeze o persoană reclamată, dacă aceasta se află şi sub urmărirea autorităţilor judiciare române pentru fapta sau faptele în legătură cu care se cere extrădarea, ori pentru orice alte fapte.
Domnii deputaţi Ştefan Cazimir şi Ion Neagu
1. Pentru evitarea pleonasmului.

2. Pentru ca formularea textului să nu fie restrictivă.

23.

     Art.16 – (2) Statul străin solicitant va fi înştiinţat, la timpul potrivit, despre modul în care autorităţile române au soluţionat cauza, în situaţia în care extrădarea a fost refuzată.

Art.16 – (2) Statul solicitant va fi înştiinţat, la timpul potrivit, despre modul în care autorităţile române au soluţionat cauza, în situaţia în care extrădarea a fost refuzată.

Dl. deputat Ştefan Cazimir
Pentru evitarea pleonasmului.

24.
Lipsa plângerii prealabile
Art.17 – Extrădarea nu se acordă în cazul în care, potrivit legislaţiei ambelor state, acţiunea publică poate fi angajată numai la plângerea prealabilă a persoanei vătămate, iar această persoană se opune la extrădare.

Art.17 – Extrădarea nu se acordă în cazul în care, potrivit legislaţiei ambelor state, acţiunea publică poate fi angajată numai la plângerea prealabilă a persoanei vătămate, iar această persoană se opune extrădării.

Dl. deputat Ştefan Cazimir
Pentru acurateţe gramaticală.

25.
Dreptul la apărare
Art.18 – România nu va acorda extrădarea în cazurile în care persoana reclamată ar fi judecată, în statul solicitant, de un tribunal care nu asigură garanţiile fundamentale de procedură şi de protecţie a drepturilor la apărare sau de un tribunal naţional instituit anume pentru cazul său ori dacă extrădarea este cerută în vederea executării unei pedepse pronunţate de acel tribunal.


Dreptul la apărare
Art.18 – România nu va acorda extrădarea în cazurile în care persoana reclamată ar fi judecată, în statul solicitant, de un tribunal care nu asigură garanţiile fundamentale de procedură şi de protecţie a drepturilor la apărare sau de un tribunal naţional instituit anume pentru cazul respectiv ori dacă extrădarea este cerută în vederea executării unei pedepse pronunţate de acel tribunal.

Dl. deputat Ştefan Cazimir
Pentru acurateţe lexicală.

26.
Judecarea în lipsă
Art.19 – (1) În cazul în care se solicită extrădarea unei persoane în vederea executării unei pedepse pronunţate printr-o hotărâre dată în lipsă împotriva sa, statul român solicitat poate refuza extrădarea în acest scop, dacă apreciază că procedura de judecată nu a satisfăcut minimum de drepturi la apărare recunoscute oricărei persoane învinuite de o infracţiune. Totuşi, extrădarea se va acorda, dacă statul solicitant dă asigurări apreciate ca suficiente spre a garanta persoanei a cărei extrădare este cerută dreptul la o nouă procedură de judecată care să-i salvgardeze drepturile la apărare. Această hotărâre îndreptăţeşte statul solicitant fie să treacă la o nouă judecată în cauză, în prezenţa condamnatului, dacă acesta nu se împotriveşte, fie să-l urmărească pe extrădat, în caz contrar.
Judecarea în lipsă
Art.19 – (1) În cazul în care se solicită extrădarea unei persoane în vederea executării unei pedepse pronunţate printr-o hotărâre dată în lipsă împotriva sa, statul român poate refuza extrădarea în acest scop, dacă apreciază că procedura de judecată nu a satisfăcut minimul de drepturi la apărare recunoscute oricărei persoane învinuite de o infracţiune. Totuşi, extrădarea se va acorda dacă, statul solicitant dă asigurări apreciate ca suficiente spre a garanta persoanei a cărei extrădare este cerută dreptul la o nouă procedură de judecată care să-i salvgardeze drepturile la apărare. Această hotărâre îndreptăţeşte statul solicitant fie să treacă la o nouă judecată în cauză, în prezenţa condamnatului, dacă acesta nu se împotriveşte, fie să-l urmărească pe extrădat, în caz contrar.

      Dl. deputat Ştefan Cazimir
Pentru acurateţe gramaticală

27.

Art.19 – (2) Când statul român solicitat comunică persoanei a cărei extrădare este cerută hotărârea dată în lipsă împotriva sa, statul solicitant nu va considera această comunicare ca o notificare atrăgând efecte faţă de procedura penală în acest stat.

Art.19 – (2) Când statul român  comunică persoanei a cărei extrădare este cerută hotărârea dată în lipsă împotriva sa, statul solicitant nu va considera această comunicare ca o notificare atrăgând efecte faţă de procedura penală în acest stat.

Dl. deputat Ştefan Cazimir


Pentru evitarea pleonasmului.

28.


Non bis in idem
Art.20 – (1) Extrădarea nu se va acorda când persoana reclamată a fost judecată definitiv de către autorităţile competente ale statului român solicitat, pentru fapta sau faptele pentru care extrădarea este cerută.

Art.20 – (1) Extrădarea nu se va acorda când persoana reclamată a fost judecată definitiv de către autorităţile competente ale statului român pentru fapta sau faptele pentru care extrădarea este cerută.

Dl. deputat Ştefan Cazimir


Pentru evitarea pleonasmului.

29.

Art.20 – (2) Extrădarea va putea fi refuzată dacă autorităţile competente ale statului român solicitat au hotărât să nu întreprindă urmăriri penale sau să pună capăt urmăririlor pe care le-au exercitat pentru aceeaşi faptă sau aceleaşi fapte.

Art.20 – (2) Extrădarea va putea fi refuzată dacă autorităţile competente ale statului român au hotărât să nu întreprindă urmăriri penale sau să pună capăt urmăririlor pe care le-au exercitat pentru aceeaşi faptă sau aceleaşi fapte.

Dl. deputat Ştefan Cazimir
Pentru evitarea pleonasmului.

30.

Art.20 – (4) Totuşi, în cazurile prevăzute la alin.3, extrădarea va putea fi acordată dacă:

a) fapta care a dat loc judecăţii a fost săvârşită împotriva unei persoane, unei instituţii sau unui bun având caracter public în statul solicitant;

b) persoana care a fost subiectul judecăţii avea ea însăşi un caracter public în statul solicitant;

c) fapta care a dat loc judecăţii a fost săvârşită, în totul sau în parte, pe teritoriul statului solicitant.



Art.20 – (4) Totuşi, în cazurile prevăzute la alin.3, extrădarea va putea fi acordată dacă:

a) fapta care a format obiectul judecăţii a fost săvârşită împotriva unei persoane, unei instituţii sau unui bun având caracter public în statul solicitant;

b) persoana care a fost subiectul judecăţii avea ea însăşi un caracter public în statul solicitant;

c) fapta care a dat loc judecăţii a fost săvârşită, în totul sau în parte, pe teritoriul statului solicitant.

Dl. deputat Ion Neagu
                                                                                                                                                         Pentru acurateţe lexicală.

31.
Prescripţia
Art.21 – (2) Potrivit legii române, împlinirea prescripţiei se calculează în raport cu data depunerii cererii de extrădare de către statul solicitant, ţinându-se cont şi de eventualele acte de întrerupere sau suspendare a prescripţiei intervenite anterior.
Prescripţia
Art.21 – (2) Potrivit legii române, împlinirea prescripţiei se calculează, în conformitate cu prevederile art.122 – 124 din Codul penal.

Dl. deputat Ion Neagu.
  Formularea din proiect contravine dispoziţiilor art.122 alin.2 din   Codul penal, deoarece împlinirea termenului de prescripţie se calculează de la data săvârşirii infracţiunii.

32.
Amnistia
Art.22 – Extrădarea nu se va admite pentru o infracţiune acoperită de amnistie în statul solicitat, dacă acesta avea competenţa să urmărească această infracţiune, potrivit propriei sale legi penale.
Amnistia
Art.22 – Extrădarea nu se admite pentru o infracţiune acoperită de amnistie în statul solicitat, dacă acesta avea competenţa să urmărească această infracţiune, potrivit propriei sale legi penale.

Dl. deputat Ştefan Cazimir
Pentru acurateţe gramaticală.

33.
Cererea şi actele ajutătoare
Art.24 – (1) Cererea de extrădare, formulată în scris de către autoritatea competentă a statului solicitant, va fi adresată Ministerului Justiţiei al României. Dacă cererea se adresează pe cale diplomatică, ea va fi transmisă Ministerului Justiţiei. O altă cale va putea fi convenită prin înţelegere directă între statul străin solicitant şi statul român solicitat.


Cererea şi actele ajutătoare
Art.24 – (1) Cererea de extrădare, formulată în scris de către autoritatea competentă a statului solicitant, se adresează Ministerului Justiţiei al României. Dacă cererea se adresează pe cale diplomatică, ea se transmite Ministerului Justiţiei. O altă cale va putea fi convenită prin înţelegere directă între statul solicitant şi statul român solicitat.

       Dl. deputat Ştefan Cazimir
    1. Pentru acurateţe lexicală.

    2. Pentru evitarea pleonasmului.

34.
Informaţii suplimentare
Art.25 – Dacă informaţiile comunicate de statul solicitant se dovedesc insuficiente pentru a permite statului român solicitat să pronunţe o hotărâre în aplicarea prezentei legi, statul român va cere complinirea informaţiilor necesare şi va putea fixa un termen de evidenţă pentru obţinerea acestor informaţii. În această situaţie, dacă instanţa va institui o măsură procesuală de natură a preveni dispariţia persoanei reclamate, aceasta va putea fi pusă în libertate.



Art.25 – Dacă informaţiile comunicate de statul solicitant se dovedesc insuficiente pentru a permite statului român să pronunţe o hotărâre în aplicarea prezentei legi, se va cere complinirea informaţiilor necesare şi va putea fixa un termen de evidenţă pentru obţinerea acestor informaţii. În această situaţie, dacă instanţa va institui o măsură procesuală de natură a preveni dispariţia persoanei reclamate, aceasta va putea fi pusă în libertate.

Dl. deputat Ştefan Cazimir
1. Pentru evitarea pleonasmului.

2. Pentru acurateţe lexicală.

35.
Concurs de cereri
Art.26 – (1) Dacă extrădarea este cerută de mai multe state, fie pentru aceeaşi faptă, fie pentru fapte diferite, partea română solicitată hotărăşte, ţinând seama de toate împrejurările şi, în mod deosebit, de gravitatea şi de locul săvârşirii infracţiunilor, de datele depunerii cererilor respective, de naţionalitatea persoanei reclamate, de existenţa reciprocităţii de extrădare în raport cu statul român solicitat şi de posibilitatea unei extrădări ulterioare către alt stat solicitant.
Concurs de cereri
Art.26 – (1) Dacă extrădarea este cerută de mai multe state, fie pentru aceeaşi faptă, fie pentru fapte diferite, partea română  hotărăşte, ţinând seama de toate împrejurările şi, în mod deosebit, de gravitatea şi de locul săvârşirii infracţiunilor, de datele depunerii cererilor respective, de naţionalitatea persoanei reclamate, de existenţa reciprocităţii de extrădare în raport cu statul român şi de posibilitatea unei extrădări ulterioare către alt stat solicitant.

Dl. deputat Ştefan Cazimir
Pentru evitarea pleonasmului.

36.
Cheltuieli
Art.28 – (1) Cheltuielile de extrădare se suportă de statul român solicitat, dacă s-au efectuat pe teritoriul său şi există reciprocitate.
Cheltuieli
Art.28 – (1) Cheltuielile de extrădare se suportă de către statul român solicitat dacă s-au efectuat pe teritoriul său şi există reciprocitate.

Dl. deputat Ştefan Cazimir
Pentru acurateţe lexicală.

37.

(2) Cheltuielile de tranzit se suportă de statul solicitant.



(2) Cheltuielile de tranzit se suportă de către statul solicitant.

Dl. deputat Ştefan Cazimir
Pentru acurateţe lexicală.

38.
Legea statului solicitat
Art.29 – În afara unor dispoziţii contrare prevăzute în convenţii internaţionale, legea statului român solicitat este singura aplicabilă procedurii de extrădare, precum şi celei a arestării provizorii.


Legea statului solicitat
Art.29 – În afara unor dispoziţii contrare prevăzute în convenţii internaţionale, legea statului român este singura aplicabilă procedurii de extrădare, precum şi celei a arestării provizorii.

Dl. deputat Ştefan Cazimir
Pentru evitarea pleonasmului.

39.
Primirea cererii
Art.30 – (1) Cererea de extrădare şi actele anexe, adresate de autoritatea competentă a statului solicitant pe oricare din căile menţionate la art.24 alin.1, vor fi transmise Ministerului Justiţiei. Acesta va face de urgenţă un sumar examen de regularitate internaţională a cererii, spre a constata îndeosebi dacă:

a) între România şi statul solicitant există norme convenţionale ori înţelegere privind declaraţia de reciprocitate pentru extrădare;

b) există vreun alt impediment dirimant în angajarea procedurii, cum ar fi inexistenţa în România a persoanei reclamate sau decesul acesteia;

c) cererea şi actele privitoare la extrădare în vederea judecăţii sau pentru executarea pedepsei sunt însoţite de traduceri conform prevederilor art.27.
Primirea cererii
Art.30 – (1) Cererea de extrădare şi actele anexe, adresate de autoritatea competentă a statului solicitant pe oricare din căile menţionate la art.24 alin.1, se transmit Ministerului Justiţiei. Acesta va face de urgenţă un sumar examen de regularitate internaţională a cererii, spre a constata îndeosebi dacă:

a) între România şi statul solicitant există norme convenţionale ori înţelegere privind declaraţia de reciprocitate pentru extrădare;

b) există vreun alt impediment dirimant în angajarea procedurii, cum ar fi inexistenţa în România a persoanei reclamate sau decesul acesteia;

c) cererea şi actele privitoare la extrădare în vederea judecăţii sau pentru executarea pedepsei sunt însoţite de traduceri conform prevederilor art.27.

             Dl. deputat Ştefan Cazimir


Pentru acurateţe lexicală.

40.
Arestarea provizorie
Art.33 – (1) În caz de urgenţă, autorităţile competente ale statului solicitant pot cere arestarea provizorie a persoanei urmărite, chiar mai înainte de formularea cererii de extrădare. Autorităţile române competente soluţionează cererea în condiţiile art.29.
Arestarea provizorie
Art.33 – (1) În caz de urgenţă, autorităţile competente ale statului solicitant pot cere arestarea provizorie a persoanei urmărite, chiar înainte de formularea cererii de extrădare. Autorităţile române competente soluţionează cererea în condiţiile art.29.

Dl. deputat Ştefan Cazimir
Pentru acurateţe lexicală.

41.

Art.33 – (3) Cererea de arestare provizorie se va transmite Ministerului Justiţiei, direct prin poştă, telegraf, telex sau fax, fie pe cale diplomatică, fie prin Organizaţia Internaţională de Poliţie Criminală (Interpol), putându-se folosi orice alt mijloc care lasă o urmă scrisă ori care este încuviinţată de către statul solicitat. Cererea se transmite procurorului general competent, care dispune de îndată identificarea şi arestarea în vederea extrădării a urmăritului, iar apoi va sesiza curtea de apel pentru instrumentarea în continuare a cererii. Autoritatea străină solicitantă va fi informată neîntârziat, prin intermediul Ministerului Justiţiei, despre urmarea dată cererii.

Art.33 – (3) Cererea de arestare provizorie se va transmite Ministerului Justiţiei, direct prin poştă, telegraf, telex sau fax, fie pe cale diplomatică, fie prin Organizaţia Internaţională de Poliţie Criminală (Interpol), putându-se folosi orice alt mijloc care lasă o urmă scrisă ori care este încuviinţat de către statul solicitat. Cererea se transmite procurorului general competent, care dispune de îndată identificarea şi arestarea în vederea extrădării a urmăritului, iar apoi va sesiza curtea de apel pentru instrumentarea în continuare a cererii. Autoritatea străină solicitantă va fi informată neîntârziat, prin intermediul Ministerului Justiţiei, despre urmarea dată cererii.

Dl. deputat Ştefan Cazimir


Pentru acurateţe gramaticală.

42.

Art.33 – (4) Arestarea provizorie va putea înceta dacă, în termen de 18 zile de la arestarea persoanei urmărite, statul român solicitat nu a fost sesizat prin cererea de extrădare şi documentele menţionate la art.24 alin.2. Arestarea provizorie va înceta, oricum, după 40 de zile, dacă în acest interval de timp nu se primesc cererea de extrădare şi înscrisurile necesare. De asemenea, curtea de apel poate dispune oricând punerea în libertate provizorie, luând însă măsurile legale necesare spre a se evita fuga persoanei reclamate.

Art.33 – (4) Arestarea provizorie va putea înceta dacă, în termen de 18 zile de la arestarea persoanei urmărite, statul român nu a fost sesizat prin cererea de extrădare şi documentele menţionate la art.24 alin.2. Arestarea provizorie va înceta, oricum, după 40 de zile, dacă în acest interval de timp nu se primesc cererea de extrădare şi înscrisurile necesare. De asemenea, curtea de apel poate dispune oricând punerea în libertate provizorie, luând însă măsurile legale necesare spre a se evita fuga persoanei reclamate.

Dl. deputat Ştefan Cazimir


Pentru evitarea pleonasmului.

43.
Procedura la curtea de apel
Art.34 – (1) Persoana extrădabilă va fi adusă în faţa curţii de apel cel târziu după 8 zile de la data când procurorul general i-a notificat cererea de extrădare şi celelalte acte. Ea poate fi adusă în instanţă într-un termen mai scurt, dacă se va aprecia necesar. Citarea persoanei extrădabile poate fi făcută prin orice mijloc de înştiinţare rapidă sau va fi adusă cu mandat.
Procedura la curtea de apel
Art.34 – (1) Persoana extrădabilă va fi adusă în faţa curţii de apel în cel mai scurt timp dar nu mai târziu de 8 zile de la data când procurorul general i-a notificat cererea de extrădare şi celelalte acte. Citarea persoanei extrădabile poate fi făcută prin orice mijloc de înştiinţare rapidă sau va fi adusă cu mandat.

Dl. deputat Emil Boc.


  Pentru simplificarea şi coerenţa logică a textului.

44.

Art.37 – (4) În cazul în care curtea de apel constată că sunt îndeplinite condiţiile de extrădare, hotărăşte admiterea cererii de extrădare. Sentinţa are caracterul unui aviz. Ea se motivează, in termen de trei zile, şi se înaintează ministrului justiţiei, care, dacă o găseşte întemeiată, emite în termen de 5 zile, un ordin prin care acordă extrădarea. Împotriva acestui ordin, procurorul general de pe lângă curtea de apel sau partea reclamată pot declara recurs, în termen de cinci zile, la secţia contencios administrativ a Curţii Supreme de Justiţie. Recursul este suspensiv de executare. Ordinul ministrului justiţiei, neatacat cu recurs, sau decizia Curţii Supreme de Justiţie dată în recurs constituie hotărârea definitivă a statului român, care se comunică statului străin solicitant.

 

Art.37 – (4) În cazul în care curtea de apel constată că sunt îndeplinite condiţiile de extrădare, hotăreşte admiterea cererii de extrădare. Sentinţa se motivează  în termen de cinci zile de la data pronunţării. Titulari ai recursului sunt procurorul general de pe lângă Curtea de Apel şi partea reclamată. Recursul este suspensiv de executare. Judecarea  recursului se face într-un termen de cel mult 10 zile şi este de competenţa secţiei penale a Curţii Supreme de Justiţie. Hotărârea de extrădare rămasă definitivă prin nerecurare sau prin respingerea recursului de către Curtea Supremă de Justiţie este definitivă şi se înaintează Ministrului Justiţiei care, în termen de 5 zile, emite un ordin prin care pune în executare hotărârea de extrădare.
Domnii deputaţi  Ion Neagu şi Cornel Bădoiu.
1. Formularea din proiect este neconstituţională, deoarece potrivit art.19 alin.(3) din Constituţia României “Expulzarea sau extrădarea se hotăreşte de justiţie”.

2. Întrucât instituţia extrădării presupune urgenţă, este  de dorit ca în cazul procedurii judiciare de urmat să fie fixate termene stricte care să nu se abată de la principiul celerităţii instituţiei menţionate.

45.

Art.37 – (7) În cazurile prevăzute la art.7, art.9 alin.5, art.15 şi art.20, privitoare la refuzul extrădării pentru anumite categorii de persoane sau genuri de infracţiuni, curtea de apel va notifica Ministerului Public obligaţia legală de a supune cauzele respective spre examinare autorităţilor judiciare române competente. În cazul art.16 alin.2, înştiinţarea se transmite la Ministerul Justiţiei, care o va comunica statului străin.

Art.37 – (7) În cazurile prevăzute la art.7, art.9 alin.5, art.15 şi art.20, privitoare la refuzul extrădării pentru anumite categorii de persoane sau genuri de infracţiuni, curtea de apel notifică Ministerului Public obligaţia legală de a supune cauzele respective spre examinare autorităţilor judiciare române competente. În cazul art.16 alin.2, înştiinţarea se transmite la Ministerul Justiţiei, care o va comunica statului străin.

Dl. deputat Ştefan Cazimir
Pentru acurateţe lexicală.

46.

Text nou.

La art.37, după alin.8, se introduce un alin.nou, care devine alin.(9), cu următorul cuprins:

Art.37 – (9) În cazul prevăzut la art.37 (1) lit.b, dacă persoana extrădabilă se află în stare de arest, instanţa, din oficiu, va reexamina la fiecare 30 de zile necesitatea menţinerii măsurii arestării”

Dl. deputat Emil Boc
Pentru a conferi eficienţă juridică jurisprudenţei Curţii Constituţionale în materie.

47.
Normele privind urmărirea şi judecata
Art.38 – Normele de procedură penală privind urmărirea şi judecata sunt aplicabile şi în procedura de extrădare, în măsura în care prin prezenta lege nu se dispune altfel.


Normele privind urmărirea şi judecata
Art.38 – Normele de procedură penală privind urmărirea judecarea şi punerea în executare sunt aplicabile şi în procedura de extrădare, în măsura în care prin prezenta lege nu se dispune altfel.

   Dl. deputat Emil Boc.
Este necesară completarea textului cu referire clară la măsurile preventive, întrucât şi persoana arestată în vederea extrădării poate face plângere contra arestării, poate cere încetarea sau revocarea măsurii, ori liberarea provizorie.



Secţiunea 2

Extrădarea activă




48.
Reciprocitatea
Art.42 – În absenţa convenţiei internaţionale, ministrul justiţiei, luând şi avizul ministrului afacerilor externe, este abilitat să dea statului străin solicitat asigurări de reciprocitate în numele statului român. Dacă statul străin condiţionează admiterea extrădării de îndeplinirea unor reglementări diferite de cele din dreptul intern român, prevederile art.3 se aplică în mod corespunzător, în cazul în care se acceptă negocierea înţelegerii.
Reciprocitatea
Art.42 – În absenţa convenţiei internaţionale, ministrul justiţiei, luând şi avizul ministrului afacerilor externe, este abilitat să dea statului solicitat asigurări de reciprocitate în numele statului român. Dacă statul străin condiţionează admiterea extrădării de îndeplinirea unor reglementări diferite de cele din dreptul intern român, prevederile art.3 se aplică în mod corespunzător, în cazul în care se acceptă negocierea înţelegerii.

Dl. deputat Ştefan Cazimir
Pentru evitarea pleonasmului.



CAPITOLUL IV

Efectele extrădării

Secţiunea 1

Obligaţiile statului român solicitat






49.
Predarea extrădatului
Art.45 – (1) Partea română solicitată va face cunoscută, de urgenţă, părţii solicitante, pe calea prevăzută la art.24 alin.1, soluţia adoptată asupra extrădării, comunicându-i totodată un extras de pe decizia definitivă.


Predarea extrădatului
Art.45 – (1) Partea română va face cunoscută, de urgenţă, părţii solicitante, pe calea prevăzută la art.24 alin.1, soluţia adoptată asupra extrădării, comunicându-i totodată un extras de pe decizia definitivă.

Dl. deputat Ştefan Cazimir
Pentru evitarea pleonasmului.

50.

Art.45 – (4) Locul predării va fi, de regulă, un punct de frontieră al statului român solicitat. Ministerul de Interne al României va asigura predarea, comunicând apoi despre aceasta Ministerului Justiţiei. Persoana extrădată este predată şi preluată sub escortă.

Art.45 – (4) Locul predării va fi, de regulă, un punct de frontieră al statului român. Ministerul de Interne al României va asigura predarea, comunicând apoi despre aceasta Ministerului Justiţiei. Persoana extrădată este predată şi preluată sub escortă.

Dl. deputat Ştefan Cazimir


Pentru evitarea pleonasmului.

51.
Predarea amânată sau condiţionată 
Art.47 – (1) Statul român solicitat va putea, după ce va fi acceptat extrădarea, să amâne predarea extrădatului, dacă acesta este învinuit sau inculpat în faţa autorităţilor judiciare române ori are de executat în România o pedeapsă pentru o altă infracţiune decât aceea pentru care s-a cerut şi acordat extrădarea.
Predarea amânată sau condiţionată
Art.47 – (1) Statul român va putea, după ce va fi acceptat extrădarea, să amâne predarea extrădatului, dacă acesta este învinuit sau inculpat în faţa autorităţilor judiciare române ori are de executat în România o pedeapsă pentru o altă infracţiune decât aceea pentru care s-a cerut şi acordat extrădarea.

Dl. deputat Ştefan Cazimir


Pentru evitarea pleonasmului.

52.

 Art.47 – (3) În cazul în care amânarea extrădării ar putea atrage după sine împlinirea termenului de prescripţie a acţiunii penale în statul solicitant sau ar crea în acel stat mari dificultăţi pentru stabilirea faptelor, se poate admite extrădarea temporară, sub condiţia expresă că persoana extrădată va fi înapoiată statului român de îndată după efectuarea actelor procesuale pentru care s-a admis extrădarea temporară.



 Art.47 – (3) În cazul în care amânarea extrădării ar putea atrage după sine împlinirea termenului de prescripţie a acţiunii penale în statul solicitant sau ar crea în acel stat mari dificultăţi pentru stabilirea faptelor, se poate admite extrădarea temporară, sub condiţia expresă că persoana extrădată va fi retrimisă statului român de îndată după efectuarea actelor procesuale pentru care s-a admis extrădarea temporară.

Dl. deputat Ştefan Cazimir şi d.na deputat Minodora Cliveti.


Pentru acurateţe lexicală.

53.
Remiterea de obiecte 
Art.48 – (1) La cererea statului solicitant, statul român solicitat va reţine şi va remite, în măsura permisă de legea română, obiectele care:

a) pot fi folosite ca elemente doveditoare;

b) provenind din infracţiune, au fost găsite în momentul arestării în posesia persoanei reclamate a fi extrădate ori au fost descoperite ulterior.

 
Remiterea de obiecte
Art.48 – (1) La cererea statului solicitant, statul român va reţine şi va remite, în măsura permisă de legea română, obiectele care:

a) pot fi folosite ca elemente doveditoare;

b) provenind din infracţiune, au fost găsite în momentul arestării în posesia persoanei reclamate a fi extrădate ori au fost descoperite ulterior.

 Dl. deputat Ştefan Cazimir
Pentru evitarea pleonasmului.

54.

Art.48 – (4) Rămân totuşi rezervate drepturile pe care statul român solicitat sau terţii le-ar fi dobândit asupra acestor obiecte.

Dacă asemenea drepturi există, obiectele se vor restitui, la terminarea procesului, cât mai curând cu putinţă şi fără cheltuieli, statului solicitat.

Art.48 – (4) Rămân totuşi rezervate drepturile pe care statul român sau terţii le-ar fi dobândit asupra acestor obiecte.Dacă asemenea drepturi există, obiectele se vor restitui, la terminarea procesului, cât mai curând cu putinţă şi fără cheltuieli, statului solicitat.

Dl. deputat Ştefan Cazimir
Pentru evitarea pleonasmului.

55.
Tranzitul
Art.49 – (1) Tranzitul prin teritoriul statului român solicitat se va încuviinţa la cerere, adresată pe calea prevăzută la art.24 alin.1, cu condiţia să nu fie vorba despre vreo infracţiune considerată de România ca având un caracter politic ori militar, ţinându-se seama de prevederile art.9 şi art.10.
Tranzitul
Art.49 – (1) Tranzitul prin teritoriul statului român solicitat se va încuviinţa la cerere, adresată pe calea prevăzută la art.24 alin.1, cu condiţia să nu fie vorba despre o infracţiune considerată de România ca având un caracter politic ori militar, ţinându-se seama de prevederile art.9 şi art.10.

Dl. deputat Ştefan Cazimir


Pentru acurateţe lexicală.

56.

(4) În cazul în care va fi folosită calea aeriană, se vor aplica următoarele dispoziţii:

a) când nu este prevăzută vreo aterizare, statul străin solicitant va înştiinţa statul român despre survolul teritoriului României şi îi va atesta existenţa unuia din documentele prevăzute de art.24 alin.2, lit.a). În caz de aterizare forţată, această notificare va produce efectele cererii de arestare provizorie prevăzute de art.33, iar statul solicitant va adresa de îndată o cerere formală de tranzit;

b) când este prevăzută o aterizare, statul solicitant va adresa o cerere formală de tranzit.

(4) În cazul în care va fi folosită calea aeriană, se vor aplica următoarele dispoziţii:

a) când nu este prevăzută o aterizare, statul solicitant va înştiinţa statul român despre survolul teritoriului României şi îi va atesta existenţa unuia din documentele prevăzute de art.24 alin.2, lit.a). În caz de aterizare forţată, această notificare va produce efectele cererii de arestare provizorie prevăzute de art.33, iar statul solicitant va adresa de îndată o cerere formală de tranzit;

b) când este prevăzută o aterizare, statul solicitant va adresa o cerere formală de tranzit.

       Dl. deputat Ştefan Cazimir


1. Pentru acurateţe lexicală.

2. Pentru evitarea pleonasmului.

57.
Reextrădarea către un al treilea stat
Art.52 – În afara cazului prevăzut la art.51 alin.1 lit.b),  consimţământul statului român solicitat este necesar, spre a îngădui statului solicitant să predea unui alt stat persoana care i-a fost predată şi care ar fi căutată de către statul terţ, pentru infracţiuni anterioare predării. Partea română solicitată va putea cere prezentarea actelor prevăzute la art.24 alin.2.


Reextrădarea către un al treilea stat
Art.52 – În afara cazului prevăzut la art.51 alin.1 lit.b),  consimţământul statului român este necesar, spre a îngădui statului solicitant să predea unui alt stat persoana care i-a fost predată şi care ar fi căutată de către statul terţ, pentru infracţiuni anterioare predării. Partea română va putea cere prezentarea actelor prevăzute la art.24 alin.2.

Dl. deputat Ştefan Cazimir
Pentru evitarea pleonasmului.



În raport  de obiectul  şi conţinutul său, proiectul de lege face parte din categoria legilor ordinare.

                                               PREŞEDINTE,                                                    SECRETAR, 

                                             dr. Ionel Olteanu                                               Carmen Dumitriu

